b'\n_START_ARTICLE_\nDublin\n_START_SECTION_\nNume\n_START_PARAGRAPH_\nNumele englezesc Dublin se zice c\xc4\x83 este derivat de la numele irlandez Dubh Linn, care \xc3\xaenseamn\xc4\x83 balt\xc4\x83 neagr\xc4\x83. Totu\xc8\x99i, mul\xc8\x9bi istorici nu agreeaz\xc4\x83 acest\xc4\x83 etimologie fiindc\xc4\x83 numele contemporan irlandez al ora\xc8\x99ului este Baile \xc3\x81tha Cliath, nu Dubh Linn._NEWLINE_Prima referin\xc8\x9b\xc4\x83 la ora\xc8\x99 a fost \xc3\xaen scrierile lui Ptolemeu \xc3\xaen anul 140, unde se referea la ora\xc8\x99 ca Eblana. Numele Eblana este destul de apropiat de Dublin ca s\xc4\x83 pun\xc4\x83 dubii asupra deriva\xc8\x9biei de la Dubh Linn._NEWLINE_Un cuv\xc3\xa2nt similar cu Dubh Linn se poate g\xc4\x83si \xc3\xaen limba islandez\xc4\x83 - "dj\xc3\xbap lind", care \xc3\xaenseamn\xc4\x83 balt\xc4\x83 ad\xc3\xa2nc\xc4\x83.\n_START_SECTION_\nClima\n_START_PARAGRAPH_\nTemperat-marina cu temperaturi medii anuale de +4 grade Celsius in ianuarie si +16 grade Celsius in iulie. Precipitatii medii anuale: 750\xc2\xa0mm/m\xc2\xb2.\n_START_SECTION_\nIstorie\n_START_PARAGRAPH_\nPrima a\xc8\x99ezare pe teritoriul ora\xc8\x99ului a fost \xc3\x81th Cliath, o a\xc8\x99ezare celtic\xc4\x83. Dup\xc4\x83 aceea, \xc3\xaen secolul IV, vikingii au fondat o alt\xc4\x83 a\xc8\x99ezare (numele presupus fiind Dubh Linn). Dup\xc4\x83 invazia normand\xc4\x83 a Irlandei, Dublin a devenit capitala Irlandei, \xc8\x99i dup\xc4\x83 secolul XVII, ora\xc8\x99ul s-a dezvoltat rapid. O multitudine de r\xc4\x83zboaie \xc3\xaen prima jum\xc4\x83tate a secolului XIV au distrus ora\xc8\x99ul, l\xc4\x83s\xc3\xa2nd multe din edificiile sale istorice \xc3\xaen ruine. Statul Liber Irlandez a reconstruit parte din ora\xc8\x99, dar Dublinul a r\xc4\x83mas par\xc8\x9bial distrus. Dup\xc4\x83 anii 1960, c\xc3\xa2nd Irlanda a devenit mai stabil\xc4\x83, ora\xc8\x99ul a fost  modernizat \xc3\xaencet, dar reconstruirile majore \xc8\x99i dezvolt\xc4\x83rile infrastructurale au \xc3\xaenceput numai \xc3\xaen anii 1990, \xc3\xaen timpul Tigrului Celtic, c\xc3\xa2nd Irlanda a trecut printr-o dezvoltare economic\xc4\x83 foarte rapid\xc4\x83. \xc3\x8en ultimii ani, Dublin a devenit un ora\xc8\x99 mult mai modern dar a prezervat p\xc4\x83r\xc8\x9bi din istoria sa. Infrastructura ora\xc8\x99ului a ajuns la niveluri europene \xc8\x99i este \xc3\xaen continu\xc4\x83 dezvoltare.\n_START_SECTION_\nCultur\xc4\x83\n_START_PARAGRAPH_\nDublin este un centru cultural major \xc3\xaen Irlanda. Cartierul Temple Bar este o zon\xc4\x83 cunoscut\xc4\x83 mondial pentru via\xc8\x9ba sa de noapte \xc8\x99i este populat\xc4\x83 cu persoane din Regatul Unit \xc8\x99i alte p\xc4\x83r\xc8\x9bi ale Europei. Ora\xc8\x99ul are o comunitate homosexual\xc4\x83 \xc3\xaen cre\xc8\x99tere, de\xc8\x99i homosexualitatea nu a fost legalizat\xc4\x83 dec\xc3\xa2t \xc3\xaen 1992 dup\xc4\x83 un caz \xc3\xaen Curtea European\xc4\x83 a Drepturilor Omului._NEWLINE_In centrul Dublinului se   afla Colegiul Trinity, cea mai renumita universitate din Irlanda._NEWLINE_Este orasul in care s-au n\xc4\x83scut sau \xc3\xaen care au tr\xc4\x83it mul\xc8\x9bi scriitori remarcabili, cunoscu\xc8\x9bi \xc3\xaen toat\xc4\x83 lumea. Primul scriitor de renume din Dublin a fost Jonathan Swift (1667-1745). Cel mai mare dintre ei a fost James Joyce (1882-1941), care a revolu\xc8\x9bionat literatura prin romanul sau \xe2\x80\x9cUlise\xe2\x80\x9d in 1922, care este plin de detalii despre Dublinul din anii 1920. Al\xc8\x9bi patru scriitori au primit premiul Nobel pentru literatur\xc4\x83: William Butler Yeats (1865-1939), laureat Nobel \xc3\xaen 1923, George Bernard Shaw (1856-1950) -1925, Samuel Beckett -1969 \xc8\x99i Seamus Heaney -1995._NEWLINE_\xc3\x8en Dublin se g\xc4\x83sesc cele mai mari \xc8\x99i prestigioase muzee din Irlanda: Muzeul Irlandez de Art\xc4\x83 Modern\xc4\x83, Galeria Na\xc8\x9bional\xc4\x83 Irlandez\xc4\x83, Galeria Municipal\xc4\x83 Hugh Lane, Biblioteca Chester Beatty \xc8\x99i trei filiale ale Muzeului Na\xc8\x9bional al Irlandei.\n_START_SECTION_\nComunica\xc8\x9bii\n_START_PARAGRAPH_\nRadio Telif\xc3\xads \xc3\x89ireann, compania na\xc8\x9bional\xc4\x83 de televiziune \xc8\x99i radio, are sediul s\xc4\x83u la Dublin. TV3, singurul canal de televiziune privat, este de asemenea bazat \xc3\xaen Dublin, de\xc8\x99i majoritatea programelor sale sunt importate din Regatul Unit \xc8\x99i Statele Unite ale Americii. An Post, serviciul po\xc8\x99tal irlandez, \xc8\x99i Eircom, cea mai mare companie de telecomunica\xc8\x9bii din \xc8\x9bar\xc4\x83, au ambele bazele principale la Dublin.\n_START_SECTION_\nEduca\xc8\x9bie\n_START_PARAGRAPH_\nDublin este cel mai mare centru de \xc3\xaenv\xc4\x83\xc8\x9b\xc4\x83m\xc3\xa2nt din Irlanda, cu trei universit\xc4\x83\xc8\x9bi. Universitatea din Dublin este cea mai veche din Irlanda, fondat\xc4\x83 \xc3\xaen secolul XVI. Universitatea Na\xc8\x9bional\xc4\x83 a Irlandei este a doua universitate din Dublin, cea mai recent\xc4\x83 fiind Universitatea Ora\xc8\x99ului Dublin (Dublin City University). Aceast\xc4\x83 universitate este specializat\xc4\x83 \xc3\xaen afaceri, inginerie, \xc8\x99tiin\xc8\x9ba \xc8\x99i industrie._NEWLINE_\xc3\x8en afar\xc4\x83 de cele trei universit\xc4\x83\xc8\x9bi principale, exist\xc4\x83 diverse alte instititute \xc8\x99i facult\xc4\x83\xc8\x9bi de \xc3\xaenv\xc4\x83\xc8\x9b\xc4\x83m\xc3\xa2nt. Printre ele se num\xc4\x83r\xc4\x83 Colegiul Regal al Chirurgilor, a \xc8\x99coal\xc4\x83 medical\xc4\x83 independent\xc4\x83 fondat\xc4\x83 pe timpul c\xc3\xa2nd \xc3\xaenca Irlanda f\xc4\x83cea parte din Imperiul Britanic. \xc3\x8en acest ora\xc8\x99 are sediul \xc8\x99i Institutul de Tehnologie din Dublin, un colegiu tehnic modern specializat \xc3\xaen cursuri tehnice \xc8\x99i artistice. \xc3\x8en final, sunt dou\xc4\x83 institu\xc8\x9bii care predau exclusiv studii artistice: Colegiul Na\xc8\x9bional de Art\xc4\x83 \xc8\x99i Design, \xc8\x99i Institutul de Art\xc4\x83, Design \xc8\x99i Tehnologie din Dun Laoghaire.\n_START_SECTION_\nTransport\n_START_PARAGRAPH_\nDublin este centrul re\xc8\x9belei irlandeze de transport. Portul din Dublin (Dublin Port) este cel mai mare port al \xc8\x9b\xc4\x83rii, \xc8\x99i Aeroportul din Dublin (Dublin Airport) este cel mai important aeroport din Irlanda, av\xc3\xa2nd cel mai mare trafic de pasageri de pe insul\xc4\x83. G\xc4\x83rile principale a ora\xc8\x99ului sunt Gara Heuston \xc8\x99i Gara Connolly. Heuston este folosit\xc4\x83 pentru servicii feroviare care merg spre sudul Irlandei, pe c\xc3\xa2nd Connolly serve\xc8\x99te rutele spre Comitatul Sligo \xc8\x99i spre Irlanda de Nord.\n_START_SECTION_\n\xc8\x98osele\n_START_PARAGRAPH_\nOra\xc8\x99ul este traversat de diverse \xc8\x99osele \xc8\x99i autostr\xc4\x83zi na\xc8\x9bionale. Printre cele mai importante este \xc8\x99oseaua M50, o autostrad\xc4\x83 cu dou\xc4\x83 benzi \xc3\xaen fiecare direc\xc8\x9bie care conecteaz\xc4\x83 p\xc4\x83r\xc8\x9bile sudice, vestice \xc8\x99i nordice a ora\xc8\x99ului. M50 \xc3\xaenca este \xc3\xaen construc\xc8\x9bie, planul de dezvoltare fiind de a ad\xc4\x83uga \xc3\xaenc\xc4\x83 o band\xc4\x83 \xc3\xaen fiecare direc\xc8\x9bie \xc8\x99i de a completa \xc8\x99oseaua ca s\xc4\x83 \xc3\xaenconjoare tot ora\xc8\x99ul.\n_START_SECTION_\nTransport \xc3\xaen comun\n_START_PARAGRAPH_\nDublin avea \xc3\xaen ultimele decenii un sistem de transport \xc3\xaen comun destul de slab dezvoltat. Dup\xc4\x83 anii 1990, investi\xc8\x9biile \xc3\xaen acest sistem s-au majorat \xc8\x99i acum ora\xc8\x99ul are un sistem relativ avansat \xc8\x99i modern pe plan european._NEWLINE_Ora\xc8\x99ul este servit de o linie de trenuri suburbane - Dublin Area Rapid Transit, sau DART. Trenurile sunt destul de rapide \xc8\x99i dese de\xc8\x99i acoperirea liniei nu este adecvat\xc4\x83 pentru m\xc4\x83rimea ora\xc8\x99ului. \xc3\x8en afar\xc4\x83 de sistemul feroviar exist\xc4\x83 un sistem nou de tramvai, deschis \xc3\xaen 2004, care se cheam\xc4\x83 Luas. Acest sistem este foarte modern \xc8\x99i eficient, \xc8\x99i este compus din dou\xc4\x83 linii - cea verde \xc8\x99i cea ro\xc8\x99ie - care conecteaz\xc4\x83 g\xc4\x83rile principale a ora\xc8\x99ului \xc8\x99i ofer\xc4\x83 o leg\xc4\x83tur\xc4\x83 rapid\xc4\x83 \xc3\xaentre centru \xc8\x99i suburbiile din sud._NEWLINE_Al treilea sistem de transport \xc3\xaen comun este cel de autobuz, administrat de Bus \xc3\x81tha Cliath sau Dublin Bus. Re\xc8\x9beaua de autobuze, cu peste 200 de rute, este foarte extins\xc4\x83 av\xc3\xa2nd \xc3\xaen vedere m\xc4\x83rimea ora\xc8\x99ului. Exist\xc4\x83 \xc8\x99i o re\xc8\x9bea de 24 de linii de autobuze de noapte numite Nitelink.\n_START_SECTION_\nAdministra\xc8\x9bia ora\xc8\x99ului\n_START_PARAGRAPH_\nDublin-ul este administrat de Consiliul Ora\xc8\x99ului Dublin, \xc8\x99eful c\xc4\x83ruia este primarul ora\xc8\x99ului, ales pentru un termen de doar un an. Consiliul este bazat \xc3\xaen dou\xc4\x83 locuri - sediul este Prim\xc4\x83ria din Dublin, care a devenit prim\xc4\x83rie \xc3\xaen anii 1850, iar o propor\xc8\x9bie semnificativ\xc4\x83 din angaja\xc8\x9bii administrativi a consiliului sunt baza\xc8\x9bi la Oficiile Civile.\n_START_SECTION_\nGuvernul na\xc8\x9bional\n_START_PARAGRAPH_\nFiind capitala Irlandei, Dublin este sediul guvernului na\xc8\x9bional \xc8\x99i a structurilor politice centrale. \xc3\x8en Dublin se g\xc4\x83se\xc8\x99te Parlamentul Na\xc8\x9bional Irlandez (Oireachtas \xc3\x89ireann), care este format din Pre\xc8\x99edintele Irlandei \xc8\x99i cele dou\xc4\x83 camere parlamentare - D\xc3\xa1il \xc3\x89ireann (Camera Deputa\xc8\x9bilor) \xc8\x99i Seanad \xc3\x89ireann (Senatul). Pre\xc8\x99edintele Irlandei tr\xc4\x83ie\xc8\x99te la \xc3\x81ras an Uachtar\xc3\xa1in, fosta re\xc8\x99edin\xc8\x9b\xc4\x83 a guvernatorului-general a Statului Liber Irlandez. Re\xc8\x99edin\xc8\x9ba este situat\xc4\x83 \xc3\xaen cel mai mare parc a ora\xc8\x99ului, Parcul Phoenix. Ambele camere a parlamentului se \xc3\xaent\xc3\xa2lnesc la Casa Leinster (Leinster House), \xc3\xaen sudul ora\xc8\x99ului. Aceast\xc4\x83 structur\xc4\x83 a cazat parlamentul de la formarea Statului Liber Irlandez \xc3\xaen 6 decembrie 1922._NEWLINE_Guvernul Irlandei este bazat \xc3\xaentr-un complex cunoscut ca Blocurile Guvernamnetale Irlandeze, planificate de arhitectul Aston Webb, care a proiectat \xc8\x99i fa\xc8\x9bada Palatului Buckingham din Londra.'